google/wiki40b huggingface dataset:
Dabos kultūra

Dabos kultūra – epipaleolito archeologinė kultūra, pavadinta pagal 1947 m. C. McBurney tirtą Hagfet ad Dabos urvą (Libija).

Kultūra

Dabos kultūra apie 30 000 m. pr. m. e. buvo paplitusi Šiaurės Afrikoje. Gyventojai vertėsi medžiokle, rinko maistą. Naudojo titnaginius įrankius – įvairių tipų grandukus, gremžtukus, mikrolitus ir mikrorėžtukus, darytus iš skelčių, skersai retušuotus. Dabos kultūra gimininga Kapsos kultūrai, pastebimi kultūriniai ryšiai su al Amiros kultūra, paplitusia Artimuosiuose Rytuose.
Prelomčiškė

Aplinkinės gyvenvietės

Barčiai – 1 km
Geležinkelio iešmas

Geležinkelio iešmas yra mechaninis įtaisas, leidžiantis traukiniams pervažiuoti iš vienų bėgių į kitus. Iš pradžių traukiniai per bėgius būdavo perkeliami kitomis transporto priemonėmis arba slenkančiais bėgiais. Dabartinis iešmų principas buvo pritaikytas 1832 m.
Diagramoje dešinėje pavaizduotas įtaiso veikimas. A trasa dalinama į dvi trasas - B (tiesus kelias) ir C (išsišakojantis kelias. Įtaisas turi dvi pozicijas, kiekvienai krypčiai. Kai traukinys važiuoja atgal (į A trasą) jo ratai automatiškai nukreipia iešmus tinkama kryptim. Kiekvienas iešmas yra vadinamas pagal jo nukreipimo kryptį - A trasos dešinys iešmas nukreipia C kryptimi, o atgalinis kelias C trasa yra kairys.
Bezengio Siena

Bezengio Siena (rus. Безенгийская стена, karač. Бызынгы къабыргъа) – Didžiojo Kaukazo kalnų masyvas, pasižymintis stačiais šlaitais ir aštriabriaunėmis viršūnėmis. Ilgis 12 km. Yra Vandenskyros kalnagūbryje, Bezengio kalnų rajone (Rusija, Kabardos Balkarija, pasienyje su Gruzija). Sudaro šios viršukalnės: Dychtau (5204 m), Lialveras (4350 m), Gestola (4860 m), Šoty Rustavelio viršūnė (4960 m), Džangitau (5051 m), Šchara (5068 m). Šiauriniuose šlaituose prasideda Bezengio ledynas.
Bezengio Siena yra populiari alpinizmo sritis.
Universitetų teatrų asociacija

Universitetų teatrų asociacija (UTA) – universitetų teatrus vienijanti asociacija Lietuvoje.

Istorija

Įkurta 1988 m. režisieriaus Rimanto Venckaus iniciatyva. Asociacija vienija Vilniaus universiteto, Vilniaus Gedimino technikos, Vilniaus pedagoginio, Klaipėdos, Kauno technologijos ir Vytauto Didžiojo universitetų teatrus.

Veikla

Pagrindinis asociacijos tikslas yra plėtoti tarptautinį kultūrinį bendradarbiavimą tarp pasaulio universitetų teatrų, dalyvauti festivaliuose ir rengti tarptautinius universitetų teatrų forumus Vilniuje, ieškoti finansavimo šiems projektams. UTA yra Tarptautinės universitetų teatrų asociacijos narė.
UTA vykdo ilgalaikę kultūrinę edukacinę programą „Universitetas ir jaunimo kultūra“. Sėkmingai įgyvendinti aštuoni tarptautiniai projektai, kuriuose nagrinėtos įvairios kultūros paveldo problemos, daugiatautės Vilniaus kultūros klausimai, Europos jaunimo skirtumai ir panašumai, studentiškai scenai rašančių autorių fenomenas, jaunos asmenybės ugdymas teatro priemonėmis ir kitos temos.
Išskirtinė kasmet vykstančių forumų ypatybė yra ta, kad kiekvieną kartą rengėjai – Universitetų teatrų asociacija, VU ir VGTU teatrai - sugalvoja vis naują šventės temą, devizą, lemiantį viso renginio programą.
Rubinavo piliakalnis

Aplinkiniai piliakalniai

Padievaičio piliakalnis 11 km
Rubaičių piliakalnis 9 km
Indijos piliakalnis 7 km
Kreivių piliakalnis 11 km
Biržų Lauko piliakalnis 7 km
Lileikėnų piliakalnis 7 km
 Pakisio piliakalnis 8 km
Dapkiškės piliakalnis 10 km
Spraudaičių piliakalnis 
Vilkų Lauko piliakalnis 12 km
Matiškių piliakalnis 18 km
Naujininkų piliakalnis 15 km
Pagramančio piliakalnis 14 km
Einoronių piliakalnis

Piliakalnis

Piliakalnis įrengtas apylinkėje dominuojančioje kalvoje. Aikštelė ovali, pailga pietryčių – šiaurės vakarų kryptimi, 70x30 m dydžio, 2 m aukštesne šiaurės vakarine dalimi ir viduriu. Šiaurės vakarų šlaite, 3 m žemiau aikštelės yra trikampė 30x25 m dydžio terasa iškiliu viduriu. Šlaitai gana statūs, apie 20 m aukščio. Piliakalnis apardytas arimų, šiaurinėje aikštelės dalyje stovėjusio trianguliacijos bokšto. Dirvonuoja, rytiniame šlaite auga paskiri krūmeliai.

Aplinkiniai piliakalniai

Pivašiūnų piliakalnis 3 kmVilkininkų piliakalnis 15 kmMirgelių piliakalnis 14 kmBazorų piliakalnis 15 kmVoniškių piliakalnis 14 kmDaugų piliakalnis 7 kmDvarčių piliakalnis 19 kmGirežerio piliakalnis 26 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Avraham Tory

Biografija

Gimė 1909 m. gruodžio 10 d. Lazdijuose, kaip Avrahamas Golubas vietinio prekybininko šeimoje. Jaunystėje mokėsi žydų religinėje mokykloje, vėliau išvyko į Pitsburgą, kur studijavo teisę. Grįžęs į Lietuvą, 1933 m. baigė mokslus Kauno Vytauto Didžiojo universitete, kur įgijo teisininko specialybę. 1932 m. buvo išvykęs į Palestiną, kur dalyvavo Makabėjų sporto varžybose Tel Avive. Tarpukariu aktyviai dalyvavo Kauno žydų visuomeniniame gyvenime.
1940 m. sovietams okupavus Lietuvą, pradėjo slapstytis dėl pavojaus būti ištremtam už sionistinę veiklą. 1941 m. naciams okupavus Lietuvą ir įkūrus Kauno getą, į jį pateko ir A. Tory, kur teisininkas pradėjo leisti geto žurnalą jidiš kalba, kuris buvo leidžiamas iki 1944 m. sausio mėnesio. Gyvendamas Kauno gete dirbo Seniūnų tarybos sekretoriumi. Būdamas daugelio žudynių ir kitų nusikaltimų liudininku, užsirašydavo visus nusikaltimus ir nusikaltėlius į savo dienoraštį.
1944 m. kovo mėnesį kartu su žmona Pnina Sheinzon pabėgo iš Kauno geto į netoli miesto esantį kaimą. Prieš pabėgdami kartu su žmona gete paslėpė 5 dėžes įvairių dokumentų ir užrašų apie nacių nusikaltimus. Raudonajai armijai įžengus į Kauną, A. Tory grįžo į getą ir rado 3 iš 5 paliktų dėžių. 1947 m. spalio mėnesį kartu su žmona išvyko gyventi į Palestiną. 1950 m. pasikeitė savo pavardę iš Golub į Tory. Atvykęs į Palestiną apsigyveno Tel Avive, kur įkūrė teisininkų kontorą, kurioje dirbo iki 1995 metų. A. Tory buvo tarptautinės žydų advokatų ir juristų asociacijos įkūrėjas.
XX a. devintajame dešimtmetyje dalyvavo kaip liudytojas teismuose prieš nacių nusikaltėlius. 1982 m. dalyvavo teisme Tampoje, kuriame buvo teisiamas nacių nusikaltėlis Kazys Paulciaskas. Taip pat dalyvavo kaip liudytojas Kauno geto gestapo karininko Helmut Rauca teisme. 1988 m. nusprendė išversti savo dienoraščius iš jidiš į hebrajų kalbą ir išspausdinti knygą. Po dvejų metų buvo išleista knyga anglų kalba ir vėliau pastatytas dokumentinis filmas remiantis autoriaus dienoraščiais. 1997–1999 m. dienoraščiai ir dokumentai buvo eksponuojami JAV Holokausto memorialiniame muziejuje, vėliau pervežti į Jeruzalės Yad Vashem memorialinį muziejų. Mirė A. Tory 2002 m. vasario 24 d. Tel Avive.
Damošiškės

Istorija

1663 m. Liliškių dvaro pardavimo akte minimos Damošiškės prie Lukštyno ežero. 1744 m. buvo dvaras.  XVIII a. gale Damošiškes valdė Besekirskiai. 1846 metais Damošiškės priklausė Malinovskiui. Prieš Antrąjį pasaulinį karą ir sovietmečiu iki 1960 gyvenamajame name veikė 1-4 klasių mokykla, kuri buvo perkelta į Anomislį.
Umbrai

Umbrai yra italikų gentis iš Senovės Italijos laikų. Dabartinis Umbrijos regionas dabar apgyvendintas italų ir yra mažesnis už umbrų gyventas sritis. Kalbėjo umbrų kalba.
Dauguma umbrų miestų buvo įkurti IX–IV a. pr. m. e. ant gerai ginamų kalvų.

Religija

VI–IV a. pr. m. e. umbrai statydavo kaimo šventoves, kur aukodavo dievams. Ten buvo rasta bronzinių apžadinių, turinčių žvėrių ar deivių išvaizdą. Tarp umbrų dievybių buvo Feronija, Valencija, Minerva Matusija ir Klitumnas. 1444 m. Gubijo mieste buvo rastos Iguvino lentos, sukurtos III ar II a. pr. m. e., kuriuose aprašyti ritulai, susiję su gyvulių aukojimu.

Politika

Du vyrai ėjo uhtur pareigas ir prižiūrėjo ritualus. Tarp kitų civilinių pareigybių buvo marone, kuri buvo žemesnė už uhtur, ir religinės pareigos kvestur. Umbrų visuomenė tikriausiai buvo susiskirsčiusi pagal karinį rangą. Augusto laikais 4 umbrų didikai tapo senatoriais. Imperatoriaus Nervos šeima kilusi iš Umbrijos.
Pikolo trimitas

Pikolo trimitas (angl. piccolo trumpet) – mažiausias trimitų šeimos muzikos instrumentas, suderintas garsui viena oktava aukštesniam negu standartinių B♭ trimitų.
Daugelis pikolo trimitų suderinti, kad grotų arba B♭ ar A diapazone, tam naudojami skirtingi pirminiai vamzdeliai (angl. leadpipe). B♭ pikolo trimito vamzdžiai yra dukart trumpesni nei paprasto B♭ trimito. Gaminami ir pikolo trimitai diapazonams G, F ir net aukštajam C, bet retai.
D diapazono soprano trimitas, dar vadinamas Bacho trimitu (angl. Bach trumpet) buvo išrastas belgų muzikos instrumentų išradėjo Victor Mahillon apie 1890 m. ir skirtas groti aukštąsias trimitų partijas Bacho ir Hendelio muzikoje.
Šiuolaikiniai pikolo trimitai leidžia muzikantams groti sunkias trimitų partijas baroko epochos kūriniuose, pvz., Bacho Antrajame Brandenburgo koncerte ir B-minor mišiose. Adolfas Šerbaumas (Adolf Scherbaum) buvo pirmasis trimitininkas, kuris specializavosi pikolo trimito repertuare ir atrado naujus baroko kūrinius, kuriems sukūrė originalius transponavimus. Morisas Andre (Maurice André) 50 metų grodamas pikolo trimitu toliau vystė šiuolaikinį jo repertuarą.
Garso išgavimo technika iš esmės tokia pati kaip ir grojant didesniuoju B♭ trimitu. Skiriasi oro slėgis ir darbas liežuviu, pikolo pūtikai naudoja seklesnius pūstukus. Beveik visi pikolo trimitai turi keturis vožtuvus, o ne tris. Ketvirtasis paprastai pažemina garsą viena kvarta. Tai praplečia apatinį diapazoną ir leidžia alternatyvias pirštuotes, pagerina kai kurių natų intonacijas.
Pikolo trimitas neturi būti painiojamas su su kišeniniu trimitu (angl. pocket trumpet), tame pačiame diapazone kaip ir įprastinis B♭ trimitas.
Antanas Bieliauskas

Biografija

Baigęs Prienų vidurinę mokyklą, 1953 m. baigė Vilniaus pedagoginio instituto Lietuvių kalbos ir literatūros fakultetą.
1953–1960 m. ir nuo 1972 m. dirbo laikraščio „Tarybinis mokytojas“ redakcijoje, 1960–1962 m. laikraščio „Literatūra ir menas“ Literatūros ir literatūros kritikos skyriaus vedėjas, 1962–1968 m. – biuletenio „Ekrano naujienos“ redaktorius, 1968–1972 m. – Lietuvos mokslų akademijos Mokslinio organizacinio skyriaus vyr. redaktorius. 
Nuo 1973 m. Lietuvos rašytojų sąjungos narys.

Kūryba

Parašė pjesių, apybraižų ir apsakymų, kelionių įspūdžių knygų. A. Bieliausko proza ir draminė kūryba yra realistinio tipo, joje atsispindi visuomeninės ir moralinės problemos, apsakymuose netrūksta detektyvinių elementų. Daugiausia rašytojas savo jėgų ir sumanumo skyrė pedagoginei spaudai, joje propaguodamas kultūros ir literatūros problemas. Kita vertus, žurnalistinis darbas ir visuomeninė veikla davė jam nemažai medžiagos, kurią jis sėkmingai naudojo savo apsakymų knygose.
Cushman & Wakefield

Cushman & Wakefield – privati nekilnojamo turto paslaugų įmonė įsikūrusi Niujorke 1917 metais. „Cushman & Wakefield“ turi 230 biurus 60 šalyse, joje dirba daugiau nei 13,000 darbuotojų. „Exor“ bendrovė įsigijo % 71,5 šios įmonės akcijų 2007 m. ir tokiu būdu tapo stambiausiu akcininku joje pakeisdama „Rockefeller Group“ pagrindinį dalininką.
David Bohm

Biografija

Bohmas gimė Vilks Bare, Pensilvanija, Amerika. Tėvas – Vengrijos žydas Samuelis Bohmas, motina – Lietuvos žydė. Jis daugiausia buvo augintas tėvo, baldų parduotuvės sąvininko ir vietinio rabino pagalininko. Nepaisant to, kad buvo užaugintas žydiškoje šeimoje pauglystėje jis tapo agnostiku. Bohmas mokėsi Pensilvanijos valstybinėje kolegijoje (dabartinėje Pensilvanijos valstybiniame universitete), baigė 1939 m. Tada įstojo į Kalifornijos technologiijos institutą metam. Jis tada perėjo į Roberto Openheimerio vadovaujamą teorinės fizikos grupe Kalifornijos universitete, kur jis įgyjos savo doktoranto laipsnį.
Termos įlanka

Termos įlanka (gr. Θερμαϊκός Κόλπος), Salonikų įlanka – Egėjo jūros įlanka į pietus nuo Salonikų nomo, į rytus nuo Pierijos ir Imatijos nomų, į vakarus nuo Chalkidikės nomo. Įlankos ilgis apie 100 km, plotis apie 5 km ties Salonikais ir apie 50 km pietuose.
Įlanka pavadinta senovinio Termos miesto pavadinimu. Terma buvo ant įlankos kranto, ją vėliau pervadino Salonikais.
Romėnai įlanką vadino Thermaicus arba Thermaeus sinus (Termos įlanka) ar Macedonicus sinus ('Makedonų įlanka' ar 'Makedonijos įlanka'). Dabar įlanka dar vadinama ir Salonikų įlanka.
Įlankos pakrantėje yra šie miestai – Sani, Kassandreia, Potidaea, Nea Moudania, Agia Triada, Neoi Epivates, Peraia, Salonikai, Kalochori, Methoni, Pydna, Paralia ir Olympiaki Akti. Įlankos pakrantėse yra 12 uostų, iš jų didžiausias – Salonikų uostas.

Į įlanką įteka Pinėjas, Aliakmonas, Galikas ir Aksijas.
Klasikinės Graikijos laikais įlanka buvo gerokai didesnė, nes nemažai antikinių pakrantės miestų (pvz., Pela) dabar yra sausumoje keli kilometrai nuo kranto. Smarkus dumblėjimas labiausiai veikia šiaurinę ir vakarinę pakrantes, kur nusėda daugiausia sąnašų. Įlankos pakrantėse yra nemažai paplūdimių. Pelkinėmis žolėmis apžėlusios šlapžemės pakrantėje driekiasi nuo Metonės rytuose iki Kalochori.
Šveicarijos futbolo lygos taurė

Šveicarijos futbolo lygos taurė – 10 metų gyvavęs taurės turnyras Šveicarijoje, kuriame dalyvaudavo dviejų stipriausių futbolo divizionų komandos. Pirmieji du turnyrai vyko vasarą prieš prasidedant naujajam sezonui, paskesni vyko sistema ruduo - pavasaris. Turnyras panaikintas 1982 metais.
Tautodailininkas

Tautodailininkas („tautos dailininkas“) – liaudies menininkas.
Tautodailininkai gali būti ir profesionalūs menininkai, kuriantys pagal liaudies meno tradicijas, stilių, tematiką. Tautodailininku gali būti laikomas ir medžio drožėjas, skulptorius, mezgėja(s), keramikas (-ė), pynėja(s), karpinių meistrai, verbų pynėjai bei kt.
Didelė dalis tautodailininkų turi kitą (pirminę) profesiją, specialybę; tautodaile užsiima laisvalaikiu, per atostogas arba kaip pomėgiu. Maža dalis tautodalininkų Lietuvoje nuo pat pradžių užsiėmė tik tautodaile ir niekuo daugiau – pragyventi vient iš tokios veiklos nėra lengva.
Šiuolaikinės mokyklos centras

Pastatas

Pastatas pastatytas XIX–XX a. sandūroje. Per 1931 m. potvynį buvo aplietas pastato rūsys ir dalis pirmojo aukšto. Pastatas yra keturių aukštų.
Haičio socialdemokratų sąjunga

Haičio socialdemokratų sąjunga (PFSDH, kreolų k.: Pati Fizyon Sosyal Demokrat Ayisyen, pranc.: Parti Fusion des Sociaux-Democrates Haitiens) – Haičio Respublikos kairioji demokratinio socializmo politinė partija.

Įkūrimas

Įkurta 2005 m. balandžio 22 – 23 d. Port o Prense vykusiame vykusiame nacionalinės partijos AYITIKAPAB , Haičio demokratinio judėjimo nacionalinės partijos KONAKOM, (Socialistų Internacionalo narė nuo 1996 m. rugsėjo 9 d.) ir Haičio revoliucinės progresyvios nacionalistų partijos PANPRA, (Socialistų Internacionalo narė nuo 1991 m.) susivienijimo suvažiavime.
Suvažiavime dalyvavo Socialistų Internacionalo Generalinis sekretorius Lujis Ayala ir Haičio Ministras pirmininkas Žeraras Latortiu.

Ideologija

Priimtoje „Principų deklaracijoje“ sakoma, kad partija kuriama, siekiant sunaikinti senąją Haičio politinę sistemą, pasižymėjusią diktatūra, netolerancija, teisės negerbimu, korupcija ir užsienio jėgų kišimusi. Deklaruojami pagrindiniai socialdemokratijos principai – Laisvė, Socialinis teisingumas, Solidarumas, Žmogaus teisės, politinis ir ideologinis pliuralizmas. Partijos lyderiu tapo buvęs KONACOM pirmininkas Viktoras Benua, partijos kandidatu prezidento rinkimuose – PANPRA įkūrėjas Seržas Žilis.
Zygmund Sazevich

Biografija

Gimė 1899 m. gegužės 2 d. Kaune, studijavo Kazanės universitete. Apie 1923 m. emigravo į JAV. Studijavo Kalifornijos Berklio universitete ir Kalifornijos meno mokykloje, kurioje 1947-1965 m. dirbo dėstytoju. 1947-1958 m. dėstė Milso koledže. Tapė ant Kalifornijos valstijų pašto skyrių sienų bei kūrė skulptūras viešose erdvėse. Mirė 1968 m. gegužės 27 d. San Fransiske.
Ričmondas (Virdžinija)

Istorija

XVII a. dabartinio Ričmondo vietoje buvo svarbi Pouhatanų konfederacijos gyvenvietė. 1609 m. ir 1610–1611 m. čia mėgino įsikurti kolonistai iš Džeimstauno. 1737 m. įkurtas dabartinis Ričmondo miestas ir pavadintas pagal Londono rajoną Ričmondą. 1742 m. gyvenvietei suteiktas miestelio statusas. 1775 m. Patrikas Henris prie Ričmondo bažnyčios pasakė savo žymiąją kalbą, po kurios Virdžinija prisijungė prie JAV nepriklausomybės kovos. 1780 m. Virdžinijos sostinė perkelta iš Viljamsburgo į Ričmondą. Amerikos pilietinio karo metais, 1861–1865 m. Ričmondas buvo laikinąja Amerikos Valstijų Konfederacijos sostine.
Vytaras Kateiva

Biografija

Lietuvos tautodailės kūrėjų asociacijos (LTKA) narys nuo 2005 m. Yra darbus eksponavęs respublikinėse ir tarptautinėse parodose.
Maskvos troleibusai

Maskvos troleibusų sistema pagal linijų tinklo ilgį ir troleibusų skaičių yra didžiausia pasaulyje (2015 m.).
Pirmoji troleibusų linija Maskvoje įrengta 1933 m. ir tapo trečiąja troleibusų linija pasaulyje. Pirmuoju troleibusu tapo „ЛК-1“.
Šiuo metu troleibusų linijų tinklą sudaro 584 km, jį aptarnauja 1 150 troleibusų. Iš viso mieste veikia 4 troleibusų parkai, įrengti 53 maršrutai.
Vieno važiavimo kaina siekia 55 rublius.
Radviliškio Lizdeikos gimnazija

Istorija

1919 m. įkuriama Radviliškio gimnazija. 1964 m. rugsėjo 12 d. Radviliškio Valerijos Valsiūnienės vidurinė mokykla įsikūrė naujajame pastate. 1992 m. mokykloje įkuriama pirmoji gimnazijos klasė. 1993 m. mokykla pavadinta Lizdeikos vardu. Nuo 1996 m. kasmet rengiami respublikinis „Žynio“ ir rajoninis „Žyniuko“ konkursai. 1997 m. Radviliškio Lizdeikos vidurinei mokyklai suteikiamas gimnazijos statusas.
Macikų koncentracijos stovykla

Macikų koncentracijos stovykla – koncentracijos stovykla Macikuose, 2 km į rytus nuo Šilutės, Šilutės valsčius.

Istorija

1924 m. Lietuvos krašto apsaugos ministerija nupirko dalį buvusio Macikų dvaro pastatų, kuriuos pritaikė kareivinėms. Jose buvo dislokuotas 7-ojo pėstininkų pulko 2-asis batalionas. 1939 m. naciai kareivinėse įkūrė karo belaisvių stovyklą STALAG 1C. 1944 m. TSRS okupavus Lietuvą, Macikų lageryje buvo kalinami karo belaisviai vokiečiai. Po poros metų jame pradėti kalinti ir Lietuvos piliečiai, neįtikę sovietų okupacinei valdžiai. 1948–1955 m. čia veikė GULAG'o skyrius Nr. 3 – vienas didžiausių lagerių Lietuvoje, jame vienu metu kalėjo apie 3000 kalinių, trečdalis jų – lietuviai, čia mirė muziejininkas ir poetas Pranas Genys, visuomenės veikėjas Laurynas Lopas. 
Atskiroje uždaroje zonoje buvo laikomi politiniai kaliniai, nubausti 25 metams pataisos darbų lagerio. Čia buvo kalinamos ir moterys bei jų kalėjime ar lageryje gimę vaikai, kuriems buvo įsteigtas atskiras barakas. Nors dokumentuose dažniausiai nurodomos netikros kalinių mirties priežastys, yra žinoma, kad lageryje žmonės būdavo sušaudomi, naikinami dujų kamerose, dalis žmonių mirdavo nuo šalčio ir bado. 1948–1955 m. šioje stovykloje žuvo, mirė 365 kaliniai, iš kurių 312 lietuvių, 70 vaikų, iš kurių 44 lietuviai. Koncentracijos stovykloje žuvę, mirę kaliniai buvo užkasami šalia šios stovyklos. Šiuo metu kapų teritorija yra aptverta tvora, tačiau nėra žinoma, kiek čia žmonių užkasta.
Iš buvusios koncentracijos stovyklos pastatų šiuo metu išliko tik karceris. 1995 m. Šilutės tremtinių ir politinių kalinių sąjungos iniciatyva įrengtas lagerio karceris-muziejus. Greta muziejaus yra lagerio kalinių kapinaitės. Dabar išlikusi kapų teritorija yra mažesnė, nes vakarinę dalį nuplovė Šyša, šiaurinę ir rytinę dalis ardavo traktoriai.
Veisiejų dvaro parko alksnis

Veisiejų dvaro parko alksnis – sunykęs botaninis gamtos paveldo objektas, išskirtinio amžiaus ir matmenų alksnis, augęs Lazdijų rajone, Veisiejuose esančiame Veisiejų dvaro parke, kurio pradžia siekia XVIII a. Tai buvo vienas iš dviejų atskirų medžių, šiame parke saugomų valstybės (kitas – dvaro parko uosis). Lietuvos Respublikos aplinkos ministro 2012 m. birželio 13 d. įsakymu Nr. D1-495, medis paskelbtas valstybės saugomu, o 2016 m. vasario 8 d. įsakymu išbrauktas iš sąrašo kaip sunykęs.
Alksnis buvęs išskirtinis savo storu kamienu, apie 3 m aukštyje išsiskiriančiu į dvigubą, kurio dvi šakos beveik vertikaliai iš paunksmės kylančios į viršų. Jis stūksojo parko gilumoje, apie 150 m į pietvakarius nuo lauko estrados galinės sienos, supamas kitų lapuočių medžių. Papėdėje drėgna žemė, netoli bėga upelis, kiek toliau į pietus, ties Ančios ežero pakrante matyti per jį nutiestas lenktas tiltelis. Vizualios pažintinės informacijos nėra.
Gražina Miškinienė

Biografija

1953 m. baigė Kauno politechnikos institutą. 1956–1959 m. dirbo Žemės ūkio statybos, 1959–1985 m. Miestų statybos projektavimo institute, 1964–1975 m. grupės vadovė, 1975–1985 m. sektoriaus viršininkė. Parengė urbanistinių projektų.
Foster Sitis

Istorija

Foster Sitis įkurtas XX a. 7-ajame dešimtmetyje ant specialiai San Fransisko įlankos pelkėse suversto sąvartyno, prie pat rytinio San Mateo pakraščio. Miestas pavadintas T. Jack Foster, nekilnojamojo turto magnato, valdžiusio didžiąją dalį miestą apimančios žemės ir prisidėjusio prie jo projektavimo, garbei.
Novara Calcio

Istorija

Klubas įkurtas 1908 metais.
Kęstutis Rusteika

Biografija

1981 m. baigė Kauno medicinos institutą, gydytojas.
1997–2018 m. Joniškio pirminės sveikatos priežiūros centro direktorius. Nuo 2018 m. Joniškio ligoninės Vidaus ligų skyriaus gydytojas.
1997–2015 m. Joniškio rajono savivaldybės tarybos narys. 
Lietuvos centro sąjungos, 2006 m. Lietuvos Respublikos liberalų sąjūdžio narys.
Somalilando vėliava

Somalilando vėliava yra trispalvė, iš viršaus į apačią ją sudaro tokios spalvos: tamsiai žalia, balta ir raudona. Ant viduriniosios baltos spalvos yra juoda penkiakampė žvaigždė, o ant viršutinės žalios spalvos – užrašas arabų raštu. Apatinė raudona spalva yra tuščia.
Šiurpis (grybas)

Literatūra

Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1
Rytas Antanas Grakauskas

Biografija

AB „Pagirių šiltnamiai“ vyr. agronomas.
Nuo 1999 m. Lietuvos socialdemokratų partijos Vilniaus rajono skyriaus narys, nuo 2001 m. skyriaus pirmininko pavaduotojas.
FK Buxoro

Istorija

Klubas įkurtas 1989 m. Žaidžia uzbekų Superlygoje. 1994 m. tapo šalies vicečempionais.
Ūmėdinė guotė

Išvaizda

Kepurėlė 5-15 cm skersmens, mėsinga, iškili, senesnių vaisiakūnių paplokščia, kai kuriais atvejais net įdubusi. Dažniausiai netaisyklingos formos, gleivėta, smulkiai žvynuota, rausva arba įvairių šviesesnių ir tamsesnių raudonų atspalvių, kraštai šviesesni – balsvi ar gelsvi, plaušuoti. Lakšteliai balti, senesnių grybų gelsvi, su rausvomis dėmėmis, kartais visiškai paraudonuoja, platūs, priaugtiniai arba truputį nuaugę kotu žemyn. Ūmėdinės guotės trama balta rausvo atspalvio, perlaužus ar paspaudus parausvėja, koto gelsva, kompaktiškos konsistencijos. Kotas 6 – 12 cm ilgio, iki 2,5 cm storio, balsvas, rožinio atspalvio, su rausvomis dėmėmis, viršutinė dalis baltai taškuota, paspaudus parausvėja. Sporos 6-8 x 3-5μ elipsės formos, lygios, baltos spalvos. Neturi jokio ypatingo kvapo ir yra kartoko skonio.

Augavietė

Šis grybas labiausiai mėgsta lapuočių miškus, ypač ąžuolų ir bukų kaiminystę.
Sezonas: liepa – spalis.
Bučedžio nacionalinis parkas

Vieta

Nacionalis parkas yra Rumunijos centrinėje ir pietinėje dalyse, Bučedžio kalnuose.

Aprašymas

Bučedžio nacionalinis parkas užima 32,663 ha, parke gausu urvų, kanjonų, kalvagūbrių, smegduobių, slėnių, krioklių, ganyklų ir miškų.
Vida Kašėtienė

Biografija

Baigė Kauno medicinos institutą. Druskininkų pirminės sveikatos priežiūros centro vyr. gydytoja.
Nuo 2001 m. Lietuvos socialdemokratų partijos Druskininkų skyriaus narė.
2000–2003 m. (Naujosios demokratijos-Moterų partijos sąraše) ir 2003–2004 m. Druskininkų savivaldybės tarybos narė.
Lietuvos gydytojų vadovų sąjungos narė. Moterų klubo „Gabija“ narė.